Espanya als Jocs Paralímpics d'estiu de 2008 va estar representada per una delegació de 231 persones, de les quals 133 eren esportistes participant en quinze esports. El 29 d'agost de 2008 va partir l'expedició espanyola des dels aeroports del Prat i de Barajas, amb trenta-nou esportistes en natació, vint-i-quatre en atletisme, tretze en ciclisme, deu en judo, nou en boccia, vuit en futbol per a cecs, sis en esgrima, sis en goalball, cinc en tennis de taula, quatre en tir amb arc, tres en tir esportiu, tres en tennis en cadira de rodes, un en halterofília, un en rem i un en vela, amb l'objectiu de superar les setanta medalles (xifra que supera des dels Jocs Paralímpics de Barcelona 1992) i mantenir-se entre els deu primers països del medaller.